CELEX: 62012CN0019
Language: mt
Date: 2012-01-16 00:00:00
Title: Kawża C-19/12: Talba għal deċiżjoni preliminari mressqa mill-Varhoven administrativen sad (il-Bulgarija) fis- 16 ta’ Jannar 2012 — Efir OOD vs Direktor na Direktsia “Obzhalvane i upravlenie na izpalnenieto” Plovdiv

24.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/14
            
         Talba għal deċiżjoni preliminari mressqa mill-Varhoven administrativen sad (il-Bulgarija) fis-16 ta’ Jannar 2012 — Efir OOD vs Direktor na Direktsia “Obzhalvane i upravlenie na izpalnenieto” Plovdiv
   (Kawża C-19/12)
   2012/C 89/22
   Lingwa tal-kawża: il-Bulgaru
   
      Qorti tar-rinviju
   
   Varhoven administrativen sad
   
      Partijiet fil-kawża prinċipali
   
   
      Rikorrenti: Efir OOD
   
      Konvenut: Direktor na Direktsia „Obzhalvane i upravlenie na izpalnenieto“ Plovdiv
   
      Domandi preliminari
   
   
               (1)
            
            
               L-Artikolu 6(1) u (2) tad-Direttiva tal-Kunsill 2006/112/KE (1), tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) għandu jiġi interpretat fis-sens li l-kunċett ta’ avveniment li jagħti lok għall-ħlas tat-taxxa jikkonċerna kemm tranżazzjonijiet taxxabbli kif ukoll tranżazzjonijiet eżenti?
            
         
               (2)
            
            
               Fil-każ li r-risposta għall-ewwel domanda tkun fin-negattiv: dispożizzjoni nazzjonali bħal dik applikabbli fil-kawża prinċipali, li tipprovdi li d-data tal-avveniment li jagħti lok għall-ħlas tat-taxxa hija wkoll id-data ta’ meta ssir tranżazzjoni eżenti, hija valida?
            
         
               (3)
            
            
               L-Artikoli 62 u 63 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, huma direttament applikabbli?
            
         
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1)